armvectores/hy_wikipedia_2023 huggingface dataset:
Շատրա

Շատրա (ռուս.՝ Шатра, բաշկիրերեն՝ Шатра), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պառավաձոր վանքի վիմական արձանագրություններ

Ստորև ներկայացված է Արցախի Հանրապետությունում, Մարտակերտի շրջանում գտնվող Պառավաձոր վանքի վիմական արձանագրությունները՝


== Արձանագրություններ ==


== Ծանոթագրություններ ==
Արյան արհեստական շրջանառություն

Արյան արհեստական շրջանառություն, հիվանդի օրգանիզմում հատուկ սարքի օգնությամբ ստեղծվող արյան արհեստական հոսք։
Արհեստական շրջանառությունը կարելի է իրականացնել ինչպես ամբողջ օրգանիզմում, այնպես էլ առանձին օրգաններում (օրինակ՝ վերջույթներում)։ Արհեստական շրջանառության արդի սարքերի օգնությամբ, որոնք ունեն պոմպ (սրտի դեր է կատարում), թթվածնարար (փոխարինում է թոքերին), կարելի է սրտի և խոշոր անոթների բնածին ու ձեռքբերովի արատների վերացման վիրահատություններ կատարել։ Վիրահատության ընթացքում հիվանդի սիրտը ժամանակավորապես անջատվում է արյան հոսքից, իսկ արյունը երակներից խողովակածայրակների միջոցով պոմպով ներծծվում է արհեստական շրջանառության սարքի մեջ, ապա անցնում թթվածնարարով, որտեղ հարստանում է թթվածնով ու վերադարձվում հիվանդի օրգանիզմ։ Նշված սարքը հնարավորություն է տալիս արյան շրջանառությունը հիվանդի օրգանիզմում պահպանել բավականին երկար ժամանակ, որն անհրաժեշտ է վիրահատության համար։ Ավարտից հետո սարքն անջատվում է, և սրտի աշխատանքի հաշվին վերականգնվում է արյան բնական հոսքը։
Արյան արհեստական շրջանառությունը կարող է կիրառվել նաև ներքին հիվանդությունների կլինիկայում՝ սրտի հիվանդությունների բուժման ժամանակ՝ հիվանդ սրտի ժամանակավոր, մասնակի բեռնաթափման համար։ Այդ դեպքում հիվանդի արյունատար անոթներին միացվում է սարքը, որի միջոցով հեռացվում է արյան մի մասը։ Սարքը, աշխատելով հիվանդի սրտի հետ զուգընթաց, փոքրացնում է վերջինիս բեռնվածությունը։
Առանձին օրգանների (օրինակ՝ վերջույթների) համար արյան արհեստական շրջանառությունը կիրառում են, երբ որոշ հիվանդությունների բուժման համար անհրաժեշտ է լինում ներարկել օրգանիզմի վրա թունավոր ազդեցություն ունեցող պատրաստուկներ։ Դրա համար հիվանդի վերջույթի արյան հոսքը մեկուսացնում են ընդհանուր շրջանառությունից և միացնում արհեստական շրջանառության սարքին։ Վերջույթի արյան հոսք են ներարկում անհրաժեշտ դեղանյութը, որն արհեստական շրջանառության շնորհիվ չի մտնում արյան ընդհանուր հոսքի մեջ։ Գործողության ավարտից հետո սարքն անջատվում է, և վերջույթում վերականգնվում է արյան բնականոն հոսքը։


== Տես նաև ==
Արհեստական սիրտ


== Արտաքին հղումներ ==
Արյան արհեստական շրջանառություն
Մեծ Անդյուգա

Մեծ Անդյուգա (ռուս.՝ Большая Андюга), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին 1629 կմ հեռավորության վրա։ Գետի երկարությունը կազմում է 25 կմ, ջրահավաք ավազանը՝ 203 կմ²։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազանների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057955
Կոդը ըստ հիդրոլոգիական հետազոտության (ՌԴ) — 103005795
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մալտա (գյուղ, Ուսոլսկի շրջան)

Անվան այլ կիրառումների համար տե՛ս՝ Մալտա (այլ կիրառումներ)Մալտա (ռուս.՝ Мальта́), գյուղ Ռուսաստանի Իրկուտսկի մարզի Ուսոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլ (երգչուհի)

Նիկոլ Զայբերտ, (Նիկոլ) (գերմ.՝ Nicole Seibert, հոկտեմբերի 25, 1964(1964-10-25), Սաարբրյուքեն, Saarbrücken), գերմանացի երգչուհի, երգահան, երաժիշտ և պրոդյուսեր., 1982 թվականի Եվրատեսիլ երգի մրցույթի հաղթող։


== Կենսագրություն ==
Նիկոլ Զայբերտը ծնվել է Զաարբրյուքենում, Սաար, Արևմտյան Գերմանիա։ Նիկոլը դպրոցական փառատոներում սկսել է ելույթ ունենալ յոթ տարեկանից։ 1981 թվականին նա ստորագրել է իր առաջին ձայնագրման պայմանագիրը «Jupiter-Records» ձայնագրման ստուդիայի հետ։ Նույն թվականին նրա «Flieg nicht so hoch, mein kleiner Freund» երգը Արևմտյան Գերմանիայի հիթ շքերթում գրավել է երկրորդ հորիզոնականը։
1982 թվականին նա «Ein bißchen Frieden» երգով ներկայացրել է Գերմանիան Եվրատեսիլ երգի մրցույթում և դաձել հաղթող։ Երգը, որը Նիկոլը ձայնագրել է մի քանի լեզուներով, առաջին տեղն է զբաղեցրել Գերմանիայի, Ավստրիայի, Շվեյցարիայի, Մեծ Բրիտանիայի, Իռլանդիայի, Հոլանդիայի, Շվեդիայի, Նորվեգիայի հիթ-շքերթներում։ Երգի հեղինակը եղել է Jupiter-Records լեյբլի հիմնադիր Ռալֆ Զիգելը։
1983 թվականին Նիկոլը Տոկիոյի Համաշխարհային ժողովրդական երգի փառատոնում կատարել է Ռալֆ Սիգելի «So viele Lieder sind in mir» նոր երգը և գրավել 5-րդ տեղը։
1991 թվականին Նիկոլը «ein leises Lied» երգով դարձել է գերմանական «Schlagerparade» երաժշտական փառատոնի հաղթող։
2007 թվականից համագործակցել է «Echo» ձայնագրման ընկերության հետ։ Ամուսնու և երկու դուստրերի հետ ապրում է Սաար բնակավայրի քաղաքի Նոֆելդեն քաղաքում, որի պատվավոր քաղաքացի է։


== Սկավառակագրություն ==


=== Ստուդիական ալբոմներ ===

1981 Flieg nicht so hoch, mein kleiner Freund
1982 Ein bißchen Frieden
1983 So viele Lieder sind in mir
1984 Weihnachten mit Nicole (переиздан в 1999 году)
1985 Gesichter der Liebe
1986 Laß mich nicht allein
1987 Moderne Piraten
1988 So wie du
1990 Für immer .. für ewig
1991 Und ich denke schon wieder an dich
1992 Wenn schon .. denn schon ..
1992 Weihnachten mit Nicole (Germany)
1993 Mehr als nur zusammen schlafen gehn
1994 Und außerdem
1996 PUR
1996 Nicole — Der private Premiummix (kein offizielles Album)
1998 Abrakadabra
1998 Weihnacht Zuhause
1999 Visionen
2001 Kaleidoskop
2002 Ich lieb dich
2004 Für die Seele
2005 Alles fließt
2006 Begleite mich
2006 Christmas Songs
2008 Hautnah — Die Geschichten meiner Stars
2008 Mitten ins Herz
2008 Mitten ins Herz — Tour Edition
2009 Meine Nummer 1
2012 Jetzt Komm Ich
2013 Alles nur für Dich
2014 Das ist mein Weg
2016 Traumfänger
2017 12 Punkte


=== Համերգային ալբոմներ ===
1999 LIVE


=== Ռեմիքս ալբոմներ ===
1997 Nicole’s Party


=== Հավաքածուներ ===
1986 Die größten Erfolge
1992 Augenblicke — Meine schonsten Lieder
1992 Ein bißchen Frieden
1992 Mit dir vielleicht
1996 Meine Lieder
2000 Ich hab dich noch Lieb
2000 Nicole’s Streicheleinheiten
2002 Neue Wege
2003 Zeit der Sterne
2005 Best Of 1982—2005 — Nicole
2009 Hits & Raritäten
2010 30 Jahre — Mit Leib und Seele
2011 Radiomania


== Ծանոթագրություններ ==


== Արտաքին հղումներ ==
Պաշտոնական կայք
NICOLE SEIBERT
Nicole und ihr Winfried: Eine Liebesgeschichte
Տրանսցենդենտալ

Տրանսցենդենտալ, անդրանցական (լատ.՝ transcendens - իմացությանն անմատչելի), միջնադարյան սխոլաստիկական փիլիսոփայությունից ժառանգված տերմին։


== Բնութագիր ==
Նշանակում էր կեցության մետաֆիզիկական-մտահասանելի տեսանկյուններին՝ տրանսցենդենտալիաներին վերաբերող։ Նկատի ունենալով «տրանսցենդենտալիա» տերմինի վերկատեգորիական-մտահայեցողական իմաստը։
Իմանուիլ Կանտը տրանսցենդենտալ է անվանել իր իմացաբանական տրամաբանական ուսմունքը, քանի որ դրանում հետազոտվում է ոչ թե բանականության կոնկրետ գործունեությունը, այլ հայեցողության ու բանախոհության ապրիորի ձևերը, որոնք հնարավոր են դարձնում փորձն ու նրա վրա հիմնված գիտելիքը, ինչպես նաև այն ձևական պայմանները, որոնք համակարգված տեսքի են բերում բանականությունը։
Նորականտականության մարբուրգյան դպրոցը բնութագրվում է որպես տրանսցենդենտալ տրամաբանական, որքանով որ այն հետազոտում է գիտական գիտելիքի (մաթեմատիկայի և տեսական բնագիտության) օբյեկտիվ տրամաբանական վերջնական նախադրյալները։


== Գործածություն ==
«Տրանսցենդենտալ» տերմինը նույն իմաստով իր ֆենոմենոլոգիայում գործածում է Հուսեռլը, երբ խոսքը վերաբերում է գիտակցության արտափորձային ու վերպատմական առաջնային կառուցվածքների վերհանմանը, որոնք ապահովում են գիտակցության իրական, առկա գործունեությունը։
Հանդուգն կողոպուտ Հաջիքենդի մոտ

«Дерзкий грабеж близ Аджикенда» (հայերեն՝ Հանդուգն կողոպուտ Հաջիքենդի մոտ), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի օգոստոսի 17-ին։


== Պատմություն ==
Հոդվածն առաջին անգամ հրատարակվել է 1898 թվականի օգոստոսի 17-ին «Новое Обозрение» օրաթերթի № 5021-ում։ Այնուհետև տպագրվել է Երևանում 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 324-327-րդ էջերում։
Հոդվածում Թումանյանը գրում է Հաջիքենդից Գոզլուխ տանող ճանապարհին կողոպտված ուղևորների մասին։
Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։


== Տես նաև ==
Ի լրումն մեր հաղորդման


== Ծանոթագրություններ ==
(5106) Մորտենսեն

(5106) Մորտենսեն (անգլ.՝ Mortensen), աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 19-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 3,018699 ա. մ., առավելագույնը մոտենում է 2,6404 ա. մ. հեռավորության վրա և հեռանում 3,397 ա. մ.։ Արեգակի շուրջ մեկ ամբողջական պտույտ է կատարում 1915,7 երկրային օրվա ընթացքում, իր ուղեծրով շարժվելով միջինում 0,187921 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5106) Մորտենսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուան Անտոնիո Էսկուռա

Խուան Անտոնիո Էսկուռա (իսպ.՝ Juan Antonio Escurra, մայիսի 6, 1859(1859-05-06), Կարագուատայ, Cordillera Department, Պարագվայ - օգոստոսի 24, 1929(1929-08-24), Վիլյա Էյես, Պարագվայ), պարագվայական ռազմական և քաղաքական գործիչ, Պարագվայի նախագահ 1902 -1904 թվականներին։
Նա նախագահ Էմիլիո Ասեվալի կառավարությունում զբաղեցնում էր ռազմական և ռազմածովային նավատորմի նախարարի պաշտոնը։ Վիճելով նախագահի հետ և ստանալով գեներալներ Բերնարդինո Կաբալերոյի և Պատրիսիո Էսկոբարի հովանավորությունը, պետական հեղաշրջում է կատարել ու դարձել նախագահ։ Նրա կատավարման օրոք երկրում բռնկվել է քաղաքացիական պատերազմ, որը դադարել է միայն Արգենտինայի և Բրազիլիայի միաջամտությամբ։ Էսկուրրային փոխարինել է էկոնոմիկայի նախարար Խուան Բատիստա Գաոնան։
Ռայմոնդա դե Լարոշ

Ռայմոնդա դե Լարոշ (ֆր.՝ Raymonde de Laroche, իսկական անունը Էլիզա Լեոնտինա Դերոշ ֆր.՝ Élisa Léontine Deroche, օգոստոսի 22, 1882(1882-08-22), Փարիզի 4-րդ շրջան, Փարիզ - հուլիսի 18, 1919(1919-07-18), Լը Կրոտուա), ֆրանսիացի կին օդաչու, Ռայմոնդա դե Լարոշն ու Թերեզա Պելտերը համարվում են առաջին կանայք, որոնք  օդից ծանր թռչող  ապարատով օդ են բարձրացել։


== Կենսագրություն ==
Էլիզա Լեոնտինա Դերոշը ծնվել է Փարիզում՝ ջրմուղագործ-փականագործի ընտանիքում։ Դառնալով դերասանուհի՝ նա իր անունը փոխում է  «Բարոնուհի» Ռայմոնդա դե Լարոշ  «ազնվական» բեմական կեղծանվան։
Մի քանի անգամ օդապարիկով թռչելուց հետո նա Շալոն ան Շամպայն քաղաքում  ծանոթանում է օդածու Շառլ Վուազենի հետ և 1909 թվականի հոկտեմբերի 22-ին նա Շառլի օդանավով ինքնուրույն օդ է բարձրանում։ Կա վարկած, որ Շառլը թույլատրել է Ռայմոնդային օդանավը վարել միայն գետնին, սակայն Ռայմոնդան չի ենթարկվել նրան և մի քանի հարյուր  մետր օդ է բարձրացել։
1910 թվականի մարտի 8-ին՝ Հելիոպոլիսում տեղի ունեցած մրցումների շրջանակներում (փետրվարի 6-10, 1910 թվական), Ֆրանսիայի Աերոակումբը Ռայմոնդա դե Լարոշին հանձնել է  № 36 օդաչուի վկայական և  պաշտոնապես ստանձնել  Ֆրանսիայի առաջին կին օդաչուի տիտղոսը։
Մի քանի շաբաթ անց նա բախվել է  թռիչքի ժամանակ  իր առաջին միջադեպին․ 1910  թվականի հուլիսի 8-ին նրա օդանավաը բախվել է ծառին և կատարել  կոշտ վայրէջք։ Միջադեպի արդյունքում  նա ուղեղի ցնցում և անրակի կոտրվածք է ստացել։
Երկու տարի բուժվելուց հետո՝ 1912 թվականի սեպտեմբերի 26-ին նա նորից է վթարի ենթարկվել՝ այս անգամ ավտոմեքենայով։ Վթարի հետևանքով մահացել է Շառլ Վուազենը։
1910 և 1913-1914 թվականներին Ռայմոնդան «թռչող կրկեսի» հետ  շրջագայել է Եվրոպա, ելույթներ ունեցել Կահիրեում և Սանկտ-Պետերբուրգում։ Երկրորդ համաշխարհային պատերազմի տարիներին, երբ կանանց պաշտոնապես արգելված էր թռիչքները, նա որպես վարորդ ծառայության է անցել ֆրանսիական բանակում։
1919 թվականին դը Լարոշը սահմանել է թռիչքի բարձրության և հեռավորության երկու կանացի համաշխարհային ռեկորդ։ 1919 թվականի հուլիսի 18-ին դը Լարոշն ու երկտեղանի օդանավի օդաչուն մահացել են ավիավթարից՝ Կրոտաուի օդանավակայանում (Le Crotoy), երբ փորձել է քննություն հանձնել պրոֆեսիոնալ թռիչքների թույլտվություն ստանալու համար։  Թերթերի առաջին լուրերը հաստատել են, որ դը Լարոշն անձամբ է ղեկավարել օդանավը, հետագայում հստակեցվել է, որ նա թռչել է որպես ուղևոր։ Հուղարկավորվել է Փարիզի  Պեր Լաշեզ գերեզմանատանը։
Նրա հուշարձանը կանգնցվել է  Փարիզի Լե Բուրժե միջազգային օդանավակայանում։


== Ծանոթագրություններ ==


== Գրականություն ==
Before Amelia: Women Pilots in the Early Days of Aviation by Eileen F. Lebow, Brassey’s, Inc., 2002, ISBN 978-1-57488-482-1
Elisa Deroche alias Raymonde de Laroche. La presenza femminile negli anni pionieristici dell'aviazione by Enrico Grassani, Editoriale Delfino, Milano 2015 (I) ISBN 978-88-97323-46-4


== Արտաքին հղումներ ==
Краткая биография на www.earlyaviators.com
Raymonde de Laroche
Raymonde de Laroche: postcards and photos
Իդալգո շրջան (Նյու Մեքսիկո)

Իդալգո շրջան (անգլ.՝ Hidalgo County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 8.925 կմ² է, բնակչությունը՝ 5.932 մարդ (2000 թ. տվյալներով)։ Շրջկենտրոնն է Լորդսբուրգ բնակավայրը։ Կազմավորվել է 1920 թ.։
Անվտանգության համակարգերի արդյունավետությունը համակարգչային գիտության մեջ


== Համակարգչային անվտանգություն ==
Համակարգչային անվտանգությունը, կիբերանվտանգությունը կամ տեղեկատվական տեխնոլոգիաների անվտանգությունը(ՏՏ անվտանգություն) ,-համակարգչային համակարգերի և ցանցերի պաշտպանությունն է տեղեկատվության բացահայտումից, դրանց ապարատային, ծրագրային ապահովման կամ էլեկտրոնային տվյալների գողությունից կամ վնասումից, ինչպես նաև ծառայությունների խափանումից կամ սխալ ուղղորդումից ապահովում են։Պրակտիկան օգտագործվում է անհատների և ձեռնարկությունների կողմից տվյալների կենտրոններ և այլ համակարգչային համակարգեր չարտոնված մուտքից պաշտպանվելու համար։


== Կիբերանվտանգության կարևորությունը ==
Ժամանակակից ձեռնարկությունում օգտագործողների, սարքերի և ծրագրերի աճող թվով, զուգորդված տվյալների մեծ հոսքի հետ, որոնցից շատերը զգայուն են կամ գաղտնի, կիբերանվտանգության կարևորությունը շարունակում է աճել։ Կիբերհարձակվողների և հարձակման տեխնիկայի աճող ծավալն ու բարդությունը ավելի են բարդացնում խնդիրը։


== Կիբերանվտանգության կառուցվածքը ==
Կիբերանվտանգության ոլորտը կարելի է բաժանել մի քանի տարբեր բաժինների, որոնց համակարգումը կազմակերպության ներսում վճռորոշ է կիբերանվտանգության ծրագրի հաջողության համար։ Այս բաժինները ներառում են հետևյալը.•	Application security 
•	Information or data security 
•	Network security
•	Disaster recovery 
•	Operational security
•	Cloud security
•	Critical infrastructure security
•	Physical security
•	End-user education
Մշտապես զարգացող սպառնալիքների լանդշաֆտում կիբերանվտանգության պահպանումը մարտահրավեր է բոլոր կազմակերպությունների համար։ Ավանդական ռեակտիվ մոտեցումները, որոնցում ռեսուրսները ներդրվում էին համակարգերը ամենամեծ հայտնի սպառնալիքներից պաշտպանելու համար, մինչդեռ ավելի քիչ հայտնի սպառնալիքները չպաշտպանված էին, այլևս բավարար մարտավարություն չէ։ Անվտանգության փոփոխվող ռիսկերին հետևելու համար անհրաժեշտ է ավելի ակտիվ և հարմարվողական մոտեցում։ Կիբերանվտանգության խորհրդատվական մի քանի հիմնական կազմակերպություններ առաջարկում են ուղեցույց։ Օրինակ՝ Ստանդարտների և տեխնոլոգիաների ազգային ինստիտուտը (NIST) առաջարկում է շարունակական մոնիտորինգ և իրական ժամանակի գնահատումներ ընդունել՝ որպես ռիսկերի գնահատման շրջանակի մաս՝ պաշտպանվելու հայտնի և անհայտ սպառնալիքներից։


== Գրականություն ==
https://scholar.google.com/scholar?hl=ru&as_sdt=0%2C5&q=computer+security&oq=computer+sec#d=gs_qabs&u=%23p%3DUNA5SC0pMHUJ
https://scholar.google.com/scholar?hl=ru&as_sdt=0%2C5&q=computer+security&oq=computer+sec#d=gs_qabs&u=%23p%3D57n0SESrwYUJ
https://scholar.google.com/scholar?hl=ru&as_sdt=0%2C5&q=computer+security&oq=computer+sec#d=gs_qabs&u=%23p%3D8cfjF-uDgDEJ
https://scholar.google.com/scholar?hl=ru&as_sdt=0%2C5&q=computer+security&oq=computer+sec#d=gs_qabs&u=%23p%3Drr28w2obW3cJ
https://scholar.google.com/scholar?hl=ru&as_sdt=0%2C5&q=computer+security&oq=computer+sec#d=gs_qabs&u=%23p%3Dkm9n6jxEgwwJ


== Ծանոթագրություն ==
Ռուխտինո

Ռուխտինո (ռուս.՝ Рухтино, բաշկիրերեն՝ Рухтин), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 639 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կանսկի շրջան

Կանսկի շրջան (ռուս.՝ Канский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Կանսկ։


== Աշխարհագրություն ==
Շրջանի տարածքի մակերեսը կազմում է 4246 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 27253 մարդ։ Բնակչության խտությունը կազմում էր 6,42 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կառլ Քվաչ

Կառլ Քվաչ (անգլ.՝ Karl Cwach), ավստրալիացի աստղագետ։
Սայդինգ Սփրինգի աստղադիտարանում 1989 թ․ հոկտեմբերի 2-ին հայտնաբերել է (4264) Կառլջոզեֆին աստերոիդը։


== Ծանոթագրություններ ==


== Արտաքին հղումներ ==
THE ASTRONOMER Electronic Circular n. 352 14 ottobre 1989 con l'annuncio della scoperta attribuita a Cwach (անգլ.)
Օդաչուները (ֆիլմ)

«Օդաչուները» (չեխ․՝ Piloti), խորհրդային-չեխոսլովակյան ֆիլմ, որը նկարահանել են ռեժիսորներ Իգոր Բիտյուկովը և Օտակար Ֆուկան 1988 թվականին։ Ֆիլմի պրեմիերան կայացել է 1989 թվականի մայիսին։


== Սյուժե ==
Ֆիլմի գործողությունը տեղի է ունենում Հայրենական մեծ պատերազմի վերջին օրերին։ Մյունխենյան դավադրությունից հետո, որով Չեխոսլովակիան հանձնվել է Հիտլերին, չեխ Յան Թրեյբալն այլ հայրենասերների հետ լքում է հայրենիքը։ Մտնելով Խորհրդային Միություն՝ հերոսը դառնում է Չեխոսլովակիայի առաջին ավիացիոն դիվիզիայի օղակի հրամանատար։ Նրա հետ միասին կռվում են անխոնջ պոդպորուչիկ՝ Մարտին Գաբրիելը, անզիջում լեյտենանտ Ալեքսանդր Լեժնևը և կյանքի մասին ռոմանտիկ պատկերացումներով լի երիտասարդ օդաչու Թոմեկ Յանդակը։


== Դերերում ==
Բորիս Շչերբակով – Ալեքսեյ Լեժնև, կործանիչի օդաչու, ավագ լեյտենանտ, օղակի հրահանգիչ 
Սերգեյ Ժիգունով – Վլադիմիր Մատյուխին, կործանիչի օդաչու, կրտսեր լեյտենանտ
Դարյա Միխայլովա – Թամարա, կրտսեր սերժանտ
Վադիմ Սպիրիդոնով – տրանսպորտային ավիացիայի օդաչու
Անդրեյ Գուսև – Անատոլի Ստեպանկով, ավիամեխանիկ
Պյոտր Ստեպանեկ – Յան Տրեյբալ, կործանիչի օդաչու, 2-րդ էսկադրիլիայի 1-ին օղակի հրամանատար
Կարել Գրեյֆ – Տոմեկ Յանդակ, կործանիչի օդաչու, պոդպորուչիկ
Պետեր Ռուֆուս – Կարոլ Գալայ, կործանիչի օդաչու
Միխալ Գուչիկ – Մարտին Գաբրիել, կործանիչի օդաչու
Իլոնա Սվոբոդովա – Ալեն Պուլտրովա, սերժանտ
Տատյանա Պարկինա – Կարին, շվեդուհի «Կարմիր Խաչից»


== Հետաքրքիր փաստեր ==
ԽՍՀՄ և Չեխոսլովակիայի համատեղ արտադրության վերջին ֆիլմն է։
Ֆիլմի նկարահանումների ժամանակ օգտագործվել են ոչ թե իրական ինքնաթիռներ, այլ մակետներ և համակցված նկարահանումներ, քանի որ այդ ժամանակ նման ինքնաթիռներ չեն եղել։
Ֆիլմի պաստառն ցուցադրվում է «Ավարիան՝ ոստիկանի դուստրը» ֆիլմի սկզբում և 51:54-րդ րոպեին։


== Ծանոթագրություններ ==


== Արտաքին հղումներ ==
«Օդաչուները»(անգլ.) ֆիլմը Internet Movie Database կայքում
Հովնան Գաբրիելյան

Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Հովնան Համբարձումի Գաբրիելյան (ապրիլի 23, 1876(1876-04-23), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - օգոստոսի 26, 1946(1946-08-26), Երևան, Հայկական ԽՍՀ, ԽՍՀՄ), հայ մանկաբույժ, ՀԽՍՀ գիտության վաստակավոր գործիչ, պրոֆեսոր (1930)։ 
Մանկաբույժ Թամարա Գաբրիելյանի հայրը։


== Կենսագրություն ==

Ավարտել է Մոսկվայի համալսարանի բժշկական ֆակուլտետը, հիմնադրել է Երևանի և Բաքվի բժշկական ինստիտուտների մանկաբուժության ֆակուլտետները։


== Գործունեություն ==
Աշխատանքները վերաբերվում են երեխաների բրուցելոզի, տուբերկուլոզի, մալարիայի, լեյշմանիոզի և այլ հիվանդությունների բուժմանը, ինչպես նաև Հայաստանի հանքային ջրերի և առողջարանների ուսումնասիրություններին։ Մի շարք մանկական հիվանդությունների կանխարգելմանը նվիրված արժեքավոր աշխատությունների հեղինակ է։


== Հիշատակ ==
Հովնան Գաբրիելյան անունով է կոչվել Երևանի մանկական 1-ին կլինիկական հիվանդանոցը։


== Երկեր ==
Գաբրիելյան Հ. Կարմրուկ, 1937


== Ծանոթագրություններ ==
Միլոսլավսկոե (գյուղ, Նովոգորոդսկի շրջան)

Անվան այլ կիրառումների համար տե՛ս՝ ՄիլոսլավսկոեՄիլոսլավսկոե (ռուս.՝ Милославское), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դալաս շրջան (Միսսուրի)

Անվան այլ կիրառումների համար տե՛ս՝ Դալաս շրջան (այլ կիրառումներ)Դալաս շրջան (անգլ.՝ Dallas County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.404 կմ² է, բնակչությունը՝ 16.777 մարդ (2010 թ. տվյալներով)։ Շրջկենտրոնն է Բուֆալո բնակավայրը։ Կազմավորվել է 1841 թ.։
Թրանյոյ

Թրանյո (նորվ.՝ Tranøy), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Վանգսվիք բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 523.62 կմ² տարածք։
Թրանյո կոմունան ստեղծվել է 1838 թվականի հունվարի 1-ին։ Անվանումը ստացել է Թրանյո փոքրիկ կղզուց։ Տնտեսության առանցքային ճյուղերից են ձկնորսությունը, նավահանգիստը և զբոսաշրջությունը։


== Թրանյոյի զինանշանը ==
Թրանյո կոմունայի զինանշանը հաստատվել է 1987 թվականի մայիսի 15-ին և իրենից ներկայացնում է սպիտակ գույնով ներկված վահան, ներքևի մասը սուր, որի վրա պատկերված է սև գույնի ատլանտյան պանտուս տեսակի ձուկ։ Այն խորհրդանշում է տվյալ տարածքում նշված ձկնատեսակի առատությունը և կոմունայի բնակիչների համար ձկնորսության կարևորությունը։


== Բնակչություն ==
Համաձայն 2007 թվականի մարդահամարի տվյալների՝ Թրանյո կոմունայում բնակվում է 1579 մարդ։ Կոմունայի բնակչության քանակը վերջին 60 տարում նվազել է։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)


== Ծանոթագրություններ ==
Վիլալվերնիա

Վիլալվերնիա  (իտալերեն՝ Villalvernia), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 941 մարդ (2008)։ Բնակչության խտությունը՝ 203 մարդ/կմ²։ Տարածքը կազմում է 5 կմ²։ Փոստային ինդեքս՝ 15050։ Հեռախոսային կոդ՝ 0131։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տուլիչև

Տուլիչև (ուկրաիներեն՝ Туличів), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1535 թվականին։
2001 թվականի տվյալներով Տուլիչև գյուղում բնակվում էր 368 մարդ։ Բնակավայրը զբաղեցնում է 2242 կմ² տարածք։ Բնակչության խտությունը կազմում էր 164,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովրդական երգ

Ժողովրդական երգ, բանահյուսերաժշտական ստեղծագործություն, ժողովրդական ստեղծագործության առավել տարածված տեսակը։ 
Ժողովրդական երգի բազմաճյուղ և բազմաժանր բնույթը պայմանավորված է ստեղծման ու կենցաղավարման միջավայրի և կյանքի հետ ունեցած կապերի բազմազանությամբ։ Քաղաքային ժողովրդական երգի առավել տարածված ժանրերն են՝ ազգ-ազատագրական, կենցաղային, քնարական, գեղջկական ժողովրդական երգինը՝ աշխատանքային (հորովելներ, կալերգեր, սայլերգեր և այլն), ծիսական (հարսանեկան, վիճակի, ուխտագնացության երգեր և այլն), վիպապատմական, կենցաղային (օրորոցային երգեր և այլն), սիրային-քնարական։ Ժողովրդական երգերում անդրադարձել են նաև ժողովրդի սոցիալական կյանքի թեմաների՝ առաջացնելով սոցիալական ժանրը (պանդխտության երգեր և այլն)։
Երաժշտական արտահայտչամիջոցների որևէ ընտրություն (ձայնակարգաելևէջային, ռիթմական նախասիրություններ, կատարողական կերպեր և այլն) լեզվաբանաստեղծական հատկանիշների հետ որոշում են ժողովրդական երգի ազգային պատկանելությունը։ 
Հայկական ժողովրդական երգը պատմական երկարատև գոյության ընթացքում շարունակ զարգացել և նորացել է։ Հնագույն և միջնադարյան գուսանական երգերի տեքստերը գրավոր պահպանվել են պատմիչների երկերում և Տաղարաններում։ Բանավոր պահպանված և 19-րդ դարի վերջերից գրառված գուսանական երգերից են «Սասնա ծռեր» էպոսի երգային հատվածները։ Վիպաքնարական ժանրի լավագույն նմուշներից են «Մոկաց Միրզան», նաև ուշ միջնադարից պահպանված հայրեններն ու անտունիները։ Սոցիալական ժանրի օրինակներ են՝ «Ծիրանի ծառ», «Սիրտս նման էր», «Կռունկ», սիրային-քնարական՝ «Գարուն ա», «Քելեր, ցոլեր», «Ալագյազ սարն ամպել ա», կենցաղային՝ «Ակնա օրորը»։ 
Հայկական ժողովրդական երգի պահպանված ժանրերում կենսական փոփոխություններով պայմանավորված՝ նորացել է բանաստեղծաերաժշտական կերպարային բովանդակությունը։ Այս ամենը գոյատևում են և՛ ժողովրդական, և՛ պրոֆեսիոնալ վարպետների կատարումներով։
Նիկոլոզ Սկիտիշվիլի

Նիկոլոզ Սկիտիշվիլի (վրաց.` ნიკოლოზ ცქიტიშვილი, ապրիլի 14, 1983(1983-04-14), Թբիլիսի, Վրացական ԽՍՀ, ԽՍՀՄ), վրաց նախկին բասկետբոլիստ, հարձակվող-կենտրոնական։ Ընտրվել է NBA-ի 2002 թվականի դրաֆթի առաջին ռաունդի 5-րդ ընտրությամբ՝ «Դենվեր Նագեթսի» կողմից։


== Ծանոթագրություններ ==


== Արտաքին հղումներ ==
NBA.com էջ
NBA դրաֆթ էջ
Basketpedya.com էջ(չաշխատող հղում)
(770) Բալի

(770) Բալի (անգլ.՝ Bali), աստերոիդ աստերոիդների հիմնական գոտում։ Հայտնաբերվել է 1913 թվականի հոկտեմբերի 31-ին Ադամ Մեսինգերի կողմից Հայդելբերգում։
Միջին հեռավորությունը Արեգակից կազմում է 2,220689 ա. մ., առավելագույնը մոտենում է 1,886 ա. մ. հեռավորության վրա և հեռանում 2,5554 ա. մ.։ Արեգակի շուրջ մեկ ամբողջական պտույտ է կատարում 1208,73 երկրային օրվա ընթացքում, իր ուղեծրով շարժվելով միջինում 0,297833 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,39° անկյուն։
Բալի աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(770) Բալի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուայոմինգ շրջան (այլ կիրառումներ)

Ուայոմինգ շրջան, կարող է վերաբերել՝

Ուայոմինգ շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Ուայոմինգ շրջան - ԱՄՆ Նյու Յորք նահանգի 62 վարչական միավորներից մեկը
Կլաուս Արմշտրոֆ

Կլաուս Արմշտրոֆ (գերմ.՝ Klaus Armstroff, 1957, Ենա, Gera District, Արևելյան Գերմանիա), գերմանացի քաղաքական գործիչ, նեոնացիստ։ Երրորդ ուղի քաղաքական կուսակցության հիմնադիրն է և դաշնային նախագահ։ Գերմանիայի ազգային-դեմոկրատական կուսակցության նախկին անդամ։ Արմշտրոֆը դիտարկվում է որպես կապ` կուսակցական կառույցների և հարավային Գերմանիայի ազատ ընկերակցության միջև։ 


== Կենսագրություն ==


=== Ազգային ժողովրդավարական կուսակցություն ===
Նախկինում Արմշտրոֆն աշխատում էր Ազգային ժողովրդավարական կուսակցությունում։
Բադ Դյուրկհայմի շրջանի գավառային խորհրդում Արմշտրոֆն Ազգային ժողովրավարական կուսակցության նախագահն է եղել 2009 թվականից և մինչև 2013 թվականի ամառ եղել է Ռայնլանդ Պֆալցի տնօրենների խորհրդում։
2013 թվականի Բունդեսթագի ընտրություններում կուսակցության թեկնածու էր։ 
Չկարողանալով աշխատել նոր ղեկավարության հետ` նա հեռացել է կուսակցությունից` բազմաթիվ տարաձայնությունների պատճառով։


=== Երրորդ ճանապարհ ===
2013 թվականի սեպտեմբերի 28-ին, Երրորդ ուղի կուսակցության հիմնադիր համագումարում, Հայդելբերգում գտնվող Բադ Դյուրկհեմի մարի կոմսությունում ընտրվել է դրա դաշնային նախագահ։
2014 թվականի հունվարից Արմշտրոֆի գլխավորությամբ կուսակցությունը գրավել է Բավարիայում արգելված նեոնացիստական «Freies Netz Süd» կազմակերպության կառույցները, որը արգելվել էր 2014 թվականի հուլիսին։
Նրա «Երրորդ ուղին» կուսակցությունը համարվում է «ազգային հեղափոխական» և Շտրասեր եղբայրների միջոցով մասամբ կապված է  Նացիոնալ-սոցիալիստական ​​գերմանական բանվորական կուսակցության ձախ թևի ծրագրի հետ։
2014 թվականի դաշնային կուսակցության համաժողովում նա կոչ է արել մարդկանց «թռուցիկներ բաժանել և հանրահավաքներ անցկացնել ապաստան հայցողների բնակավայրերի անմիջական հարևանությամբ»։
Ամուսնացել է Դյորտե Արմշտրաֆի հետ։ Նաև աշխատում է որպես էլեկտրիկ Վայդենտալում։


== Ծանոթագրություններ ==


== Արտաքին հղումներ ==
https://www.linksnet.de/artikel/30429
https://www.foiaresearch.net/person/klaus-armstroff
Բերյոզովկա (գյուղ, Արզամասկի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ռուս.՝ Берёзовка), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալզոն

Ալզոն (ֆր.՝ Alzonne), համայնք Ֆրանսիայի Օկսիտանիա մարզի Օդ գավառում։
Բնակչությունը 2014 թվականի դրությամբ կազմում է 1515 մարդ, բնակչության խտությունը` 67.69 մարդ/կմ²։ Բնակավայրը զբաղեցնում է 22.38 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 145 կմ արևմուտք, Կարկասոն քաղաքից` 15 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 772 աշխատունակ (15-64 տարեկան) բնակիչ, որոնցից ակտիվ էին 556-ը, իսկ ոչ ակտիվները` 216։ Ակտիվության ցուցանիշը կազմում է 72,0 %։ 556 աշխատունակ մարդկանցից աշխատել է 468 անձ (252 տղամարդ և 216 կին)։ Գործազուրկ են եղել 88 անձ (42 տղամարդ և 46 կին)։ 216 անաշխատունակներից 50-ը եղել են աշակերտներ կամ ուսանողներ, 68-ը` թոշակառուներ, իսկ 98-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիբուտի

Վիբուտի (ռուս.՝ Выбуты), գյուղ Ռուսաստանի Պսկովի մարզի Պսկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալդո Զադրիմա

Ալդո Զադրիմա (ալբ․՝ Aldo Zadrima, հունվարի 15, 1948(1948-01-15), Տիրանա, Ալբանիա) , ալբանացի շախմատիստ, սպորտի ազգային վարպետ։
Ալբանիայի հավաքականի կազմում մասնակցել է շախմատի հինգ օլիմպիադաների (1980, 1982, 1984, 1994, 2002), 1972 թվականի օլիմպիադայում էլ եղել է պահեստային խաղացող։ 1994 թվականին նվաճել է Ալբանիայի չեմպիոնի կոչումը։


== Կենսագրություն ==
Ալդո Զադրիման ծնվել է 1948 թվականի հունվարի 15-ին, Ալբանիայի մայրաքաղաքում՝ Տիրանայում։ Միջազգային մրցասպարեզներում հանդես է եկել 1972-ից մինչև 2003 թվականը։ Իր մարզական բարձրագույն վարկանիշին՝ 2270 միավորի, հասել է 1995 թվականի հունվարին։ 2015 թվականի հոկտեմբերին նրա վարկանիշը 2255 միավորի էր հավասար։


== Կարևորագույն արդյունքները ==


== Ծանոթագրություններ ==


== Արտաքին հղումներ ==
Особиста картка Альдо Задріма на сайті ФІДЕ
Партії Альдо Задріма в базі Chessgames.com (англ.)
Особиста картка Альдо Задріма на сайті 365chess.com  (англ.)
Виступи Альдо Задріма на шахових олімпіадах
Альдо Задріма Archived 2016-09-11 at the Wayback Machine. на сайті chess-db.com
Միտչել Ուիլսոն

Ուիլսոն Միտչել (անգլ.՝ Mitchell A. Wilson, հուլիսի 17, 1913(1913-07-17) կամ հուլիսի 17, 1914(1914-07-17), Նյու Յորք, Նյու Յորք, ԱՄՆ - փետրվարի 25, 1973(1973-02-25) կամ փետրվարի 26, 1973(1973-02-26), Նյու Յորք, Նյու Յորք, ԱՄՆ), ամերիկացի գրող։ Կրթությամբ ֆիզիկոս։


== Կենսագրություն ==
1940-1954 թվականներին աշխատել է ֆիզիկոս Է․ Ֆերմիի լաբորատորիայում։ 1940-ական թվականներին հանդես է եկել արկածային վեպերով ու պատմվածքներով։
Հեղինակ է ամերիկացի ֆիզիկոսների մասին գրված վեպերի՝ 

«Ապրիր կայծակների մեջ» (1949),
«Իմ եղբայրը՝ իմ թշնամին է» (1952),
«Դևի Մելորի» (1956),
«Հանդիպում հեռավոր միջօրեականի վրա» (1961)։


== Հիմնական խնդիրներ ==
Հիմնական խնդիրներն են՝ գիտության բարոյական ասպեկտները, գիտնականի պատասխանատվությունը իր հայտնագործության սոցիալական ճակատագրի համար, հակոտնյա գիտնականների՝ ստեղծագործողի և ձեռնարկատիրոջ հակամարտությունը։ Ուիլսոն համա կրանքով է արտահայտվել ԽՍՀՄ-ի մասին, որտեղ եղել է բազմիցս։
Գրել է գիտահանրամատչելի գրքեր («Ամերիկյան գիտնականներ ու գյուտարարներ», 1954)։


== Գրքեր ==
Energy (1963; Series:LIFE Science Library)
The human body : what it is and how it works


== Ծանոթագրություններ ==


== Արտաքին հղումներ ==
Mitchell A. Wilson – Available Works from Unz.org
Mitchell Wilson (December 1969)։ «How Nobel Prizewinners Get That Way»։ The Atlantic
Կարան-Ելգա (գյուղ, Չիշմինսկի շրջան)

Անվան այլ կիրառումների համար տե՛ս՝ Կարան-ԵլգաԿարան-Ելգա (ռուս.՝ Каран-Елга, բաշկիրերեն՝ Ҡаранйылға), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զելյոնայա Լևադա

Զելյոնայա Լևադա (ուկրաիներեն՝ Зелена Левада), գյուղ Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Զելյոնայա Լևադա գյուղում բնակվում էր 24 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոմանապոլիս

Ռոմանապոլիս, Ռոմանոպոլիս, Ռոմանուպոլիս, Ռոմոնոպոլիս՝ բերդաքաղաք Մեծ Հայքի Չորրորդ Հայք աշխարհի Բալահովիտ գավառում։ ոմանց՝ ասելով Բյուզանդական կայսր Ռոմանոսը (1067-1071 թվականներին) Ռոմանապոլիսը վերակառուցելուց հետո անվանեց Բալուք։ Իսկ հայոց  պատմագիրներից Մատթեոս Ուռհայեցու (XII դարում) վկայությամբ՝ կայսրն ինքն է կառուցել տվել Ռոմանապոլիսը։


== Ծանոթագրություններ ==
Սանտա Բարբարա (Տառագոնա)

Անվան այլ կիրառումների համար տե՛ս՝ Սանտա Բարբարա (այլ կիրառումներ)Սանտա Բարբարա (իսպ.՝  Santa Bàrbara) մունիցիպալիտետ Իսպանիայում՝ կատալոնական Տառագոնա պրովինցիայի Մոնտսիա շրջանում։ Տարածքը՝ 28․2 կմ2, բնակչությունը՝ 3965 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Datos estadísticos
Información general Archived 2007-07-02 at the Wayback Machine.
NXT թիմային չեմպիոնատ

NXT թիմային չեմպիոնատ (անգլ.՝ NXT Tag Team championship), պրոֆեսիոնալ ըմբշամարտի չեմպիոնական տիտղոս «WWE» կազմակերպության «NXT» կրտսեր առաջնության թիմային դիվիզիոնում։
Տիտղոսը գործածվում է գլխավորապես պրոֆեսիոնալ ըմբշամարտի հանդիպումներում, որոնցում մասնակիցները կատարում են նախապես մշակված սցենարներ և ուղղակիորեն չեն մրցակցում միմյանց հետ։


== Արտաքին հղումներ ==
Պաշտոնական կայք(անգլ.)
Ֆուտբոլի Իտալիայի սուպերգավաթ 1989

Ֆուտբոլի Իտալիայի Սուպերգավաթ 1989, Ֆուտբոլի Իտալիայի Սուպերգավաթի 2-րդ խաղն է։ Որը շահեց «Ինտեր» ֆուտբոլային ակումբը հաղթելով 2-0 հաշվով՝ «Սամպդորիային»։ Խաղը կայացել է Միլանի Սան Սիրո մարզադաշտում։
Աբուխալո (Քարելի շրջան)

Աբուխալո (վրաց.՝ აბუხალო), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1500 մետր բարձրության վրա։ Շրջկենտրոն Քարելից հեռու է 35 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Շելեստյանի

Շելեստյանի (ուկրաիներեն՝ Шелестяни), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Շելեստյանի գյուղում բնակվում էր 397 մարդ։ Բնակավայրը զբաղեցնում է 1444 կմ² տարածք։ Բնակչության խտությունը կազմում էր 274,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թուրաբխանլու

Թուրաբխանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 123 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ժողովածու (3883)

'Ժողովածու, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3883 թվի տակ։  Գրված է թղթի վրա, որը ունի 17,5x12 չափս։ Ձեռագիրը կազմված է 383 թերթից։ Գրված է միասյուն, երկսյուն,  բոլորագրով։ Ունի կիսախորան, լուսանցազարդ մանրանկարներ։ Կազմը`  լաթեպատ ստվարաթուղթ։


== Բովանդակություն ==
Դիոն. Թրակացւոյ Արուեստ քերականութեան
Բասք քերականի
Մովս. Խորենացւոյ Բանիմաստութեան
Յովհ. Երզնկացւոյ (Ծործորեցւոյ) Տեսութիւն քերականի
Դաւթի Զեյթունցւոյ Մեկնութիւն քերականի
Առ. Սիւնեցւոյ Յաղագս քերականութեան
Մովս. Քերթողագոր Մեկնութիւն քերականի
Մեկնութիւն քերականի
Յովհ. Որոտնեցւոյ Վերլուծութիւն Պորփիւրի Դժուարալուծիցն
Յովհ. Դամասկացւոյ Յաղագս գոյի, էութեան և պատահման
Լուծմունք Պերի արմենիասին. ՅԱշխարհացն Արիստոտելի
Էակաց գիրը
Դաւթի Յաղաքս շաղաշարաց
Բառք քերականականք (հայերէն-ղփչաղերէն)
Զի՞նչ է կետ, գիծ, մակերևոյթ
Մեծ Սիլավոժ

Մեծ Սիլավոժ (ռուս.՝ Большая Силавож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպ Յու գետի աջ ափին 37 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորայից մինչև Ուսա թափվելը գետի ենթաավազանը Պեչորան, թափվում է Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076080
Կոդը ըստ հիդրոլոգիական հետազոտության (ՌԴ) — 103007608
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նիժնի Յալովեց

Նիժնի Յալովեց (ուկրաիներեն՝ Нижній Яловець), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Նիժնի Յալովեց գյուղում բնակվում էր 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1525) Սավոնլինա

(1525) Սավոնլինա (անգլ.՝ Savonlinna), աստերոիդ աստերոիդների հիմնական գոտում։ Հայտնաբերվել է 1939 թվականի սեպտեմբերի 18-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,694399 ա. մ., առավելագույնը մոտենում է 1,977 ա. մ. հեռավորության վրա և հեռանում 3,4118 ա. մ.։ Արեգակի շուրջ մեկ ամբողջական պտույտ է կատարում 1615,44 երկրային օրվա ընթացքում, իր ուղեծրով շարժվելով միջինում 0,222849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1525) Սավոնլինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլայնկալ

Կլայնկալ (գերմ.՝ Kleinkahl), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 1869 մարդ (ըստ 2010 թվականի դեկտեմբերի 31-ի)։ Տարածքը կազմում է 11,86 կմ²։ Պաշտոնական կոդ՝ 09 6 71 135։
Կոմունան բաժանվում է՝ 5 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Սուլեյմանիե մզկիթ

Սուլեյմանիե մզկիթը (թուրքերեն՝ Süleymaniye Camii), իր տարածքով Ստամբուլի ամենամեծ գործող մզկիթը։ Այն իր նշանակալիությամբ երկրորդն է քաղաքում։ Ստամբուլի գլխավոր մզկիթը համարվում է Կապույտ մզկիթը։ Մզկիթը իր մեջ կարող է տեղավորել մոտ 5000 հավատացյալների։ Գտնվում է քաղաքի հին մասում` Յոթ բլուրներից երրորդի վրա։
Մզկիթը կառուցվել է օսմանյան սուլթան Սուլեյման I-ի հրամանով` Սինան ճարտարապետի կողմից 1550- 1557 թվականներին։ Կենտրոնական գմբեթի բարձրությունը կազմում է մոտ 53 մետր, տրամագիծը` 26.5 մետր, որը գերազանցում է Այա Սոֆիայի տաճարին իր բարձրությամբ, սակայն զիջում է տրամագծով։
Մզկիթը ունի 4 մինարե, որոնք նշանակում էին, որ Ստամբուլի գրավումից հետո Սուլեյմանը չորրորդ փադիշահն է։ Առջևի երկու մինարեները ունեն երկուական պատշգամբ, իսկ մյուս երկուսը` երեքական պատշգամբ, ինչը նշանակում էր, որ նա Օսմանյան կայսրության 10-րդ սուլթանն է։ Մզկիթին կից գործում են բաղնիքը, մեդրեսեն, գրադարանը և աստղադիտարանը, որոնց հետ միասին մզկիթը կազմում է մի յուրահատուկ կոմպլեքս, որի տարածքը համեմատելի է Ստամբուլի փոքր թաղամասերի հետ։ Մզկիթը ունի 136 լուսամուտներ։
Մզկիթը մեծապես տուժել է 1660 թվականին տեղի ունեցած հրդեհի արդյունքում, իսկ գմբեթն էլ վնասվել էր 1766 թվականին տեղի ունեցած երկրա արժից հետո։
Մզկիթի բակում կա գերեզմանատուն, որտեղ գտնվում են օսմանյան սուլթան Սուլեյման I-ի և նրա սիրելի կնոջ Ռոքսելանայի դամբարանները։ Կա կարծիք, համաձայն որի մզկիթը աստիճանաբար իջնում է Ոսկեղջյուրը։


== Ֆոտոպատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Արտաքին հղումներ ==
Սուլեյմանիե ճարտարապետությունը(չաշխատող հղում)
Սուլեյմանիե մզկիթը Archived 2015-01-31 at the Wayback Machine.
Սուլեյմանիե մզկիթը turkey-info-ում
Սուլեյմանիեն WikiMAPIA-ում
(371) Բոհեմիա

(371) Բոհեմիա (անգլ.՝ Bohemia), աստերոիդ աստերոիդների հիմնական գոտում։ Հայտնաբերվել է 1893 թվականի հուլիսի 16-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,726923 ա. մ., առավելագույնը մոտենում է 2,5548 ա. մ. հեռավորության վրա և հեռանում 2,899 ա. մ.։ Արեգակի շուրջ մեկ ամբողջական պտույտ է կատարում 1644,78 երկրային օրվա ընթացքում, իր ուղեծրով շարժվելով միջինում 0,218874 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(371) Բոհեմիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9549) Ակպլատոնով

(9549) Ակպլատոնով (անգլ.՝ Akplatonov), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 19-ին Նիկոլայ և Լյուդմիլա Չեռնիխների կողմից Նաուչնիում։
Միջին հեռավորությունը Արեգակից կազմում է 2,60671 ա. մ., առավելագույնը մոտենում է 2,3263 ա. մ. հեռավորության վրա և հեռանում 2,8871 ա. մ.։ Արեգակի շուրջ մեկ ամբողջական պտույտ է կատարում 1537,23 երկրային օրվա ընթացքում, իր ուղեծրով շարժվելով միջինում 0,234188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9549) Ակպլատոնով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուհան Պարտս

Յուհան Պարտս (էստ․՝ Juhan Parts, օգոստոսի 27, 1966(1966-08-27), Տալլին, Էստոնական ԽՍՀ, ԽՍՀՄ), էստոնացի պետական գործիչ, Էստոնիայի տնտեսական հարցերի և հաղորդակցության նախկին նախարար, Էստոնիայի նախկին վարչապետ։ Հայրենիքի և Res Publica միություն կուսակցության անդամ։


== Կենսագրություն ==
Յուհան Պարտսը ծնվել է 1966 թվականի օգոստոսի 27-ին Տալլինում։ Ավարտել է Տալլինի № 1 միջնակարգ դպրոցը։ Սովորել է Տարտուի համալսարանում, որտեղ ուսումնասիրել է իրավունք։
Բարձրագույն կրթությունն ավարտելուց հետո Յուհան Պարտսն աշխատանքի է ընդունվել արդարադատության նախարարությունում։ Շուտով համբավ է ձեռք բերել որպես անձ, ով ձգտում է բարեփոխումներ կատարել։ 1998 թվականի գարնանը նախարար Միհկել Օվիյրի կողմից նշանակվել է Գլխավոր վերահսկիչ՝ այդ պաշտոնում մնալով մինչև 2002 թվականը։ Այդ ընթացքում նա հաճախ է քննադատել իշխող կառավարությանն ու դարձել է ամենամեծ ժողովրդականություն վայելող էստոնացի քաղաքական գործիչներից մեկը։
Իր քաղաքական կարիերան Յուհան Պյատսն սկսել է նոր կազմավորված Res Publica կուսակցության հետ, որի նախագահն էր ինքը։ Կուսակցության ստեղծման ժամանակ հայտարարվել է, որ դա գաղափարախոսություններից ազատ երիտասարդ պրագմատիկների կուսակցություն է, որ հակված է դեպի լիբերալ-տնտեսագիտական հայացքները։ Res Publica կուսակցության նախընտրական ծրագրի կենտրոնական կետերից մեկը եղել է հանցագործության ու կաշառակերության դեմ պայքարի խոստումը։
2003 թվականին Ռիյգիկոգուի ընտրությունների ժամանակ Պարտսի կուսակցությունն հավաքել է անսպասելի շատ ձայներն ու ձևավորել կառավարական նոր կոալիցիա, իսկ Պարտսը նշանակվել է վարչապետ։ Նոր կառավարությունն իր աշխատանքն սկսել է 2003 թվականի ապրիլի 10-ին։
2005 թվականի մարտի 24-ին Յուհան Պարտսը հրաժարական է տվել, որովհետև Ռիյգիկոգուն անվստահություն էր հայտնել արդարադատության նախարար Կեն-Մարտի Վախերին։ Վերջինս սահմանել էր հատում կարգ, ըստ որի ամեն տարի Էստոնիայի նահանգներից յուրաքանչյուրում պատասխանատվության պիտի ենթարկվեին որոշակի թվթվ պետական ծառայողներ (դա արվել է կոռուպցիայի դեմ պայքարելու համար), ինչը շատերը համարել են ստալինիզմի դրսևորում։ Փաստաթուղթը հավանության էր արժանացել Պարտսի կողմից։
Յուհան Պարտսի պաշտոնավարման ժամկետն ավարտվել է 2005 թվականի ապրիլի 13-ին, երբ Ռիյգիկոգուն վարչապետի պաշտոնի համար հաստատել է Անդրուս Անսիպի թեկնածությունը։
Res Publica և «Հայրենիքի միություն» կուսակցությունների միավորման արդյունքում 2006 թվականին ձևավորվում է «Հայրենիքի և Res Publica միություն» կուսակցությունը, որի անդամ է դառնում Յուհան Պարտսը։
2007 թվականի ապրիլի 4-ից մինչև մարտի 2014 թվականի մարտի 26-ը Յուհան Պարտսն զբաղեցրել է Էստոնիայի տնտեսական հարցերի և հաղորդակցության նախարարի պաշտոնը։
Յուհան Պարտսն ամուսնացած է եղել դատավոր Մերլե Պարտսի հետ։ Նրանք ունեն երկու երեխա՝ Տոոմաս-Հենդրիկն ու Պիլլե-Ռիյնը։ Ներկայումս նրա կինն է փաստաբան Դեյզի Տաուկը, ով Պարտսից փոքր է տասը տարով։


== Ծանոթագրություններ ==


== Արտաքին հղումներ ==
Հայրենիքի և Res Publica միություն կուսակցության պաշտոնական կայք (էստ.) (անգլ.)
Интервью Радио Свобода
Այբոլիտ (հեքիաթ)

Այբոլիտ, Կոռնեյ Չուկովսկու մանկական հեքիաթ է։ Հեղինակի ամենահայտնի մանկական բանաստեղծություններով տեղծագործություններից մեկն է։ Այն տպագրվել է 1929 թվականին։


== Սյուժե ==
Բժիշկ Այբոլիտը գնում է Աֆրիկա, Լիմպոպո գետի մոտակայքեր, հիվանդ կենդանիներին բուժելու համար։ Գայլերը, մի կետ ու արծիվները օգնում են նրան ճանապարհին։ 10 օրվա աշխատանքի արդյունքում Այբոլիտը հաջողությամբ բուժեց բոլոր հիվանդներին։ Որպես դեղամիջոցներ հայտնվում են, մասնավորապես, շոկոլադ և գոգոլ-մոգոլ։


== Էկրանացումներ ==
ֆիլմ «Բժիշկ Այբոլիտ»
«Այբոլիտ-66»
«Այբոլիտ և Բարմալեյ»
մուլտֆիլմ «Բժիշկ Այբոլիտ»


== Այլ ==
Բացի բանաստեղծական հեքիաթից, Չուկովսկին գտեց նաև արձակագիր պատմվածքային հեքիաթ «Բժիշկ Այբոլիտ», գրված Հյու Լոֆթինգի (անգլ.՝ Hugh John Lofting) բժիշկ Դուլիթլի (անգլ.՝ Doctor Dolittle) մասին վեպերի վրա։
Ռուսաստանի Նիժնի Նովգորոդ քաղաքիի մանկական հիվանդանոցը կրում է Այբոլիտի աունը։
Հայերեն թարգմանությունը կատարեց Մկրտիչ Կորյունը։
Հեքիաթը հաջախ բեմադրվել է, նաև Հայաստանում։ Վանաձորում դրամատիկական թատրոնը բեմադրեց Էլֆիք Զոհրաբյանի` նոր մեկնաբանությամբ գրված «Բժիշկ Այբոլիտ» պիեսը ըստ համանուն հեքիաթի, իսկ Երևանում Կ. Ստանիսլավսկու անվան ռուսական պետական դրամատիկական թատրոնը ։


== Տես նաև ==
Բարմալեյ (հեքիաթ)


== Ծանոթագրություններ ==


== Արտաքին հղումներ ==
Իմ Այբոլիտի պատմությունը
Աստերոիդների ցանկ (74201-74300)

Աստերոիդների ցանկ (74101-74200)  • Աստերոիդների ցանկ  • Աստերոիդների ցանկ (74301-74400)
 Աստերոիդների ցանկ (74101-74200)  • Աստերոիդների ցանկ  • Աստերոիդների ցանկ (74301-74400)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net